ועדת הכספים, כנסת 16, פרוטוקול מספר 325, 2006-02-13 12:20

יעקב ליצמן: יש הרבה יועצים כאלה?

יואב בן-אור: עוד אין.

יואב בן-אור: יש כמה בקשות של סוכני ביטוח שביקשו לקבל רשיון.

יואב בן-אור: יש יועצים שאחרי שנאשר את התקנות האלו יוכלו לקבל פטור על רקע זה שהם היו יועצים בעבר.

יעקב ליצמן: המבחנים קשים?

יואב בן-אור: אני לא חושב שהם בשמיים.

יואב בן-אור: יש שני דברים עיקריים בתקנות האלו, האחד זה פטורים קבועים, והשני זאת הוראת שעה שמתחייבת מחוק הייעוץ הפנסיוני.

יואב בן-אור: בפטורים הקבועים אנחנו מעגנים מצב קיים.

יואב בן-אור: זה אומר שאנחנו הולכים על בעלי תארים.

יעקב ליצמן: מה עושים עם אלה שבמערכת?

יואב בן-אור: כל סוכן ביטוח מקבל רשיון, כלומר הוא רשאי להמשיך לעסוק.

יעקב ליצמן: מה לגבי העובדים שלהם?

יואב בן-אור: מצד אחד אנחנו רוצים לתת לאנשים להמשיך לעבוד במה שהם עסקו בו, ומצד שני אנחנו רוצים לוודא שהעיסוק שבו הם עסקו היה כדין.

יעקב ליצמן: מה זה עיסוק כדין?

יואב בן-אור: מי שעסק בתיווך בביטוח בלי רשיון לא יוכל לקבל פטור על סמך העיסוק שהוא עסק בו בעבר.

יואב בן-אור: עד היום לעובד של חברת ביטוח היה אסור להחזיק רשיון של סוכן ביטוח.

יואב בן-אור: גם אם היה לו רשיון והוא התחיל לעבוד בחברת ביטוח הוא היה צריך לוותר על הרשיון.

יואב בן-אור: כשעובד של חברת ביטוח מוכר ביטוח הוא לא עוסק בתיווך בביטוח, לכן גם מותר לו גם לעשות את הפעילות של התיווך.

יואב בן-אור: הוא שיווק את המוצרים של אותה חברה.

יואב בן-אור: החוק השתנה עכשיו.

יואב בן-אור: חוק הייעוץ הפנסיוני אומר שגם השיווק חייב רשיון.

יואב בן-אור: התקנות האלו קובעות כללי מעבר.

יעקב ליצמן: מה יעשו כאלה שעבדו בתחום ולא יוכלו להמשיך לעבוד בו?

מוטי שחר: אין מצב כזה.

יואב בן-אור: אין פתרון למי שעסק כדין פחות משנה.

מוטי שחר: למי שעבד לפחות שנה יש פתרון כזה או אחר, הכל תלוי במשך הזמן שהוא עבד.

יעקב ליצמן: אני קצת מסתייג מזה.

יעקב ליצמן: אני חושב שלמי שעבד צריך לתת אפשרות להמשיך.

1028: נניח שאני עובד בסוכנות ביטוח שיש לה 10 סוכנים.

1028: כולנו עושים את אותה עבודה.

1028: האם אני נכלל בתקנות האלו?

יואב בן-אור: אם אתה עוסק בשיווק פנסיוני אתה עובר היום על החוק.

יואב בן-אור: בתקנות החדשות לא נקל עליך.

יואב בן-אור: אם אתה לא עוסק בשיווק פנסיוני, אז ממילא גם לפי התקנות החדשות אתה לא צריך רשיון.

1028: ואם אני עובד בחברת ביטוח?

יואב בן-אור: אם עבדת בחברת ביטוח ועסקת בשיווק פנסיוני, אז עסקת כדין כי היה מותר לך כעובד של חברת ביטוח לעשות את זה.

1028: ולעובד של סוכן אסור?

יואב בן-אור: אסור.

יואב בן-אור: רק לסוכן ביטוח מותר לתווך בין מבוטח לחברת ביטוח.

1028: נניח שסוכן הביטוח נותן לי את הגיבוי שלו.

1028: לסוכן ביטוח מותר לעסוק בשיווק פנסיוני?

יואב בן-אור: לסוכן ביטוח מותר.

1028: הוא נותן גיבוי לעבודה שלי.

1028: זה לא בסדר?

יואב בן-אור: אם הוא עוסק בשיווק פנסיוני, אז גם בעבר וגם היום הוא עובר על החוק.

יואב בן-אור: אם הוא לא עוסק בשיווק פנסיוני, אז גם היום וגם בעבר הוא לא צריך רשיון.

זאב פרלשטיין: יש אצלי אנשים שעובדים 3,5,10, 20 שנה, הם יודעים טוב מאוד את המקצוע.

זאב פרלשטיין: הם החליטו יום בהיר אחד שהם רוצים להיות סוכני ביטוח.

זאב פרלשטיין: בא הפיקוח ואומר שלמרות כל הוותק שהם צברו, למרות כל הניסיון שהם צברו הם לא יוכלו לזכות באותם הקריטריונים.

יואב בן-אור: אתה לא מדבר על הסעיף הנכון.

יואב בן-אור: התקנות מבחינות בין שני דברים: האחד זה פטורים קבועים, והשני זאת הוראת שעה שאנחנו דואגים לפתרון לאותם אנשים שבגלל החוק החדש השתנה מצבם.

זאב פרלשטיין: כל התקנות שאתם מתקינים הן לגבי גופים מוסדיים, הן לא לגבי משרדים של סוכני ביטוח או סוכנויות הביטוח.

זאב פרלשטיין: יש פה אפליה של אוכלוסייה שלמה של סוכני הביטוח.

זאב פרלשטיין: זאת אוכלוסייה ששנים רבות פיתחה מקצוענות ומיומנות טובה.

זאב פרלשטיין: אנחנו לא מתנגדים לתקנות המוצעות, אנחנו רק רוצים למנוע אפליה.

זאב פרלשטיין: אנחנו מבקשים התאמה מלאה בין המנגנונים המפורטים בתקנות לבין אוכלוסיית משרדי הסוכנויות.

זאב פרלשטיין: אנחנו לא מוצאים שום היגיון מקצועי שאומר שצריך לחול דין שונה בין העובד שעובד במשרד של סוכן הביטוח 15 שנה, 20 שנה ובין אדם שעובד בחברת ביטוח שנה, שנתיים או שלוש.

יעקב ליצמן: הוא עבד בניגוד לחוק.

זאב פרלשטיין: מה יודע עובד קופת גמל יותר מאותו עובד בסוכנות ביטוח?

יעקב ליצמן: האם אתה רוצה שמישהו שעבד באופן בלתי חוקי יהיה מעכשיו חוקי?

זאב פרלשטיין: זה אפילו לא בכיוון שלי.

זאב פרלשטיין: פה מדובר בידיעת החומר, בהסברת החומר.

יעקב ליצמן: אין בעיה אם הוא עבד עד כה עם רשיון.

זאב פרלשטיין: נניח שיש עובד בחברת ביטוח או בקופת גמל.

זאב פרלשטיין: היום אומרים לו שמותר לו לצאת לשוק ולעבוד מול הציבור.

יואב בן-אור: הרשיון שהם מקבלים הוא רשיון מוגבל לשיווק פנסיוני.

יואב בן-אור: החוק מגדיר שלושה סוגים של עוסקים.

יואב בן-אור: יש לנו סוכן, יועץ וסוכן שיווק פנסיוני.

יואב בן-אור: סוכן שיווק זה מי שעובד בגוף מוסדי.

יואב בן-אור: החוק לא מגדיר מי שעובד אצל סוכן ביטוח.

1028: למה אתה לא יכול להוסיף את זה?

יואב בן-אור: אני לא יכול להוסיף לחוק.

יואב בן-אור: אותם אנשים לא מקבלים פטור גורף.

יואב בן-אור: הוא צריך לעשות מבחן כשהוא עוזב את חברת הביטוח.

מוטי שחר: הרעיון הוא לאפשר להם להמשיך לעבוד.

יעקב ליצמן: אני בעד מה שהם הביאו.

זאב פרלשטיין: אנחנו רואים את זה בתור אפליה.

1028: אולי תעשו בדיקה נוספת, כי לדעתי נעשה עוול לאותם אנשים, לאותם פקידים שעובדים שנים רבות בסוכנות גדולה שאני לא חושב שהיא פחותה מאותה חברה שמעסיקים בה 100, 120 או 150 יועצים וסוכנים.

1028: אני מבקש שתחשבו על זה.

יעקב ליצמן: אני חולק על דני.

יעקב ליצמן: בואו נראה מה אנחנו יכולים לעשות עם אלה שעבדו בניגוד לחוק.

יעקב ליצמן: אני מציע שלמי שעבד בניגוד לחוק ניתן פרק זמן שבו הוא ייכנס למסלול חוקי.

יעקב ליצמן: אנחנו נצביע בעד החוק, אבל ממתי שזה ייכנס לתוקף יש לכל אחד שעסק באופן בלתי חוקי חצי שנה כדי להביא רשיון.

יואב בן-אור: אני לא חושב שזה מסתדר עם הוראות החוק.

מוטי שחר: המצב של אנשים שעבדו בסוכנות ביטוח במשך שנים ולא עסקו בתיווך בביטוח אלא בפעילות מותרת לא השתנה.

יואב בן-אור: אנחנו לא יכולים להמתין.

יואב בן-אור: עשינו להם הליך שימוע מסודר.

יואב בן-אור: החוק כבר נכנס לתוקף.

הלית ברק: בהגדרות של בחינות התייחסתם לתקנות ההכשרה.

הלית ברק: תקנות ההכשרה עדיין לא פורסמו ברשומות.

הלית ברק: האם אתם לא חושבים שראוי להכניס סעיף תחילה שידחה את הכניסה לתוקף של התקנות האלו למועד שבו תקנות ההכשרה ייכנסו לתוקף?

הלית ברק: אני מציעה לכם להוסיף סעיף תחילה.

יעקב ליצמן: יש בעיה עם זה?

יואב בן-אור: אין בעיה, אנחנו מקבלים.

יעקב ליצמן: מי בעד תקנות הפיקוח על שירותים פיננסיים (ביטוח) (פטור מחובת התמחות או בחינות של סוכני ביטוח), התשס"ו-2006, ירים את ידו?

יעקב ליצמן: מי בעד תקנות הפיקוח על שירותים פיננסיים (ביטוח) (פטור מחובת התמחות או בחינות של סוכני ביטוח), התשס"ו-2006, ירים את ידו?

יעקב ליצמן: בעד – 2 נגד – 0 אושר

יעקב ליצמן: התקנות אושרו.

יעקב ליצמן: תודה רבה.